પ્રશ્નો પૂછવાનો અધિકાર અને તેના સાચા જવાબ આપવાની તંત્ર પરની જવાબદારી પ્રજાના અટવાયેલા પ્રશ્નો માટે મહત્ત્વના છે. ગુજરાત વિધાનસભામાં રપ વર્ષના રિપોર્ટિંગ દરમ્યાન આવા અનેક અનુભવો થયા છે. વિધવા પેન્શન, કર્મચારીનાં પેન્શન, પગાર, સ્કૉલરશિપ વગેરેમાં જ્યારે જવાબદાર અધિકારી રૂપિયાની લાલચમાં ફાઈલ આગળ વધવા દેતા ન હોય અને ધારાસભ્ય પ્રશ્ન પૂછે એટલે તત્કાળ ચૂકવણાં કરવાં પડે છે, કારણ કે ગૃહમાં જવાબ મંત્રીએ આપવાનો હોય છે.